Verejný dom

Verejný dom (iné názvy: nevestinec, vulg. z nemčiny/francúzštiny bordel) je budova alebo časť budovy v ktorej (prevažne) ženy ponúkajú sexuálne služby za odmenu (prostitúcia). Na Slovensku sa prevádzkujú pod eufemistickým názvom, masážny salón alebo salón.

 Obchodné modely 
Verejné domy sú organizované rôznymi spôsobmi:
 Vo forme nedobrovoľnej prostitúcie sú v priestoroch verejného domu zadržiavané osoby bez možnosti odtiaľ odísť a nútené k výkonu sexuálnych služieb pod hrozbou násilia, vydierania a iných trestov. Podiel týchto osôb na zarobených peniazoch je minimálny alebo žiadny. Táto ilegálna forma organizovania prostitúcie je považovaná za formu organizovaného zločinu, tzv. obchodovanie s ľuďmi. Objavuje sa, aj keď nie výlučne, v krajinách, v ktorých je prostitúcia tvrdo trestaná.
 Prostitútky alebo prostitúti sú riadne zamestnaní. Dostávajú plat alebo podiel z peňazí, ktoré zákazník vďaka nim minie.
 Formou priameho prenájmu priestorov (izieb) verejného domu prostitútkam alebo prostitútom. V takom prípade sa majiteľ verejného domu nepodieľa na finančných transakciách medzi prenajímateľmi a ich zákazníkmi. 

 Niektoré známe verejné domy 
Moonlite BunnyRanch - licencovaný verejný dom v americkom federálnom štáte Nevada, ktorý je témou televíznych relácií a talkshow
Aux Belles Poules - bývalý francúzsky verejný dom, o ktorom spisovatelia Henri Calet a Pierre Deveaux napísali, že dievčatá v ňom predvádzali zábavné kúsky tým, že zbierali zo stolov mince pomocou vagíny
Salon Kitty - bývalý verejný dom Wehrmachtu, slúžiaci počas vlády NSDAP na špionážne účely
Big Sister - bývalý pražský bordel, ktorého návšteva bola pre zákazníkov bezplatná, pokiaľ podpísali zmluvu, že pri styku s personálom verejného domu ich môžu filmovať a naživo vysielať na internete

 Verejný dom v literatúre 
Theodore Dreiser v románe Americká tragédia z 1925 spomína návštevu verejného domu v súvislosti s hlavnou postavou, mladým Clydom Griffithsom a jeho priateľmi, ktorí si zašli do prostitúciou známej štvrte. Text v umeleckom kontexte je ukážkou verejného domu v americkej spoločnosti na prelome 19. a 20. storočia.

Írsky spisovateľ Liam O’Flaherty v novele Udavač z roku 1925 opisuje návštevu robotníka Gypa vo verejnom dome v írskom Dubline. Text je v umeleckom kontexte ukážkou verejného domu v írskej spoločnosti v 20. rokoch 20. storočia.

 Referencie 

 Iné projekty 

Kategória:Prostitúcia